Diari Oficial de la Generalitat Valenciana


Sumari del DOGV 8441, del 11-12-2018 (2018/11641)

Convocatòria per a la selecció de sis projectes de producció artística en centres ocupacionals de la Comunitat Valenciana.
--------------------------------------------------------------------------------------------------------------------------

### Dades del document

Número de DOGV
:   8441

Data del DOGV
:   11-12-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/11106


Data del document
:   03-12-2018

Organisme emissor
:   Consorci de Museus de la Comunitat Valenciana

Tipus de document
:   Anunci

Descriptors 

:   * contracte administratiu

Convocatòria per a la selecció de sis projectes de producció artística en centres ocupacionals de la Comunitat Valenciana. [2018/11249]  
1. Objecte  
La convocatòria és el resultat de la Mesa de treball sobre la implementació de millores als centres ocupacionals de la Comunitat Valenciana i se centra en el potencial de l'art, no només com a mitjà d'expressió sinó també com a eina d'aprenentatge, transformació social, inclusió i visibilitat. La finalitat és proporcionar una via perquè mediadores i mediadors culturals, artistes visuals, músics i professionals de les arts escèniques desenvolupen un programa de treball amb usuaris de centres ocupacionals de la Comunitat Valenciana.  
  
Amb aquest objectiu se seleccionen sis projectes que vagen dirigits a afavorir l'apoderament, la integració i la inclusió dels usuaris d'aquests centres per mitjà dels processos artístics. Els projectes consistiran en tallers d'expressió, de quatre hores setmanals, durant sis mesos, en un dels centres adherits a aquest programa, amb persones amb diversitat intel·lectual lleugera o moderada, i en edat laboral.  
  
Els objectius dels projectes hauran d'anar encaminats a donar veu a les persones usuàries, promoure l'aprenentatge, el desenvolupament personal i la convivència, a través del treball creatiu de l'artista com a mitjà pel qual l'usuari reconeix i expressa les seues necessitats, vivències i interessos.  
Els resultats dels projectes es presentaran d'una forma pública en format d'exposició, concert o acció, segons el cas, en una de les sales que formen part del CMCV en la Comunitat Valenciana dins d'una exposició única que s'organitzarà al finalitzar els mateixos.  
  
2. Dotació econòmica  
S'estableix una dotació total de 35.000 - (impostos inclosos), dividida en sis imports de 6.000 - per a cadascun dels projectes, que es distribueixen de la manera següent:  
- 4.800 euros, (impostos inclosos), en concepte d'honoraris.  
- 1.200 euros, (impostos inclosos), destinats a despeses de producció.  
El pagament de les dietes, despeses de transport i allotjament per a les persones beneficiàries que visquen fora de la ciutat on es porta a terme el projecte de mediació s'inclourà en el pressupost assignat al projecte.  
Partida pressupostària 45679.17922.22087.  
  
3. Persones beneficiàries  
Poden optar a la convocatòria creadors i creadores, dels àmbits visual, musical o escènic, a títol individual o col·lectiu, sense límit d'edat.  
  
Els professionals que es presenten no han d'estar en actiu treballant als centres ocupacionals.  
Almenys la meitat dels projectes seleccionats correspondran a persones sol·licitants amb lloc de naixement o residència a la Comunitat Valenciana.  
  
4. Termini de presentació de sol·licituds  
S'obrirà l'endemà de la publicació en el Diari Oficial de la Generalitat Valenciana i finalitzarà el 7 de febrer de 2019. En acabar aquest termini no s'admetrà cap sol·licitud.  
  
5. Presentació de sol·licituds  
Les sol·licituds s'han de presentar, preferentment, en format digital a través de l'aplicació disponible en www.consorcimuseus.gva.es/convocatories/  
També poden presentar-se de qualsevol de les formes previstes en l'art. 16.4 i 16.5 de la Llei 39/2015, d'1 d'octubre, del procediment administratiu comú de les administracions públiques.  
Els projectes han de ser inèdits i a les sol·licituds s'ha d'adjuntar la documentació següent:  
- Formulari de sol·licitud.  
- Breu resum del projecte (400 paraules, màxim)  
- Memòria tècnica del projecte, que continga:  
- Província per a la qual es presenta el projecte.  
- Resum del projecte.  
- Objectius i plantejament metodològic (800 paraules màxim)  
- Programa de les activitats a desenvolupar.  
- Relació de les necessitats tècniques.  
- Pressupost.  
- Curriculum vitae, que incloga la documentació dels tres últims treballs realitzats o projectats.  
- Fotocòpia DNI o en cas d'entitats, documentació de la mateixa i la seua representació legal.  
- Document acreditatiu de la residència a la Comunitat Valenciana (certificat d'empadronament) per a les persones sol·licitants no nascudes a la Comunitat Valenciana que vulguen demostrar el seu arrelament en aquest territori.  
  
6. Procés de selecció  
Per a la valoració i la selecció de les sol·licituds presentades queda constituït un jurat integrat per professionals del sector i presidit per la presidenta de la Comissió Científicoartística del CMCV o la persona en qui delegue, d'acord amb el Codi de Bones Pràctiques en la Cultura Valenciana, i garantir així la presència de representants de la societat civil, d'experts en la matèria i del CMCV.  
Aquest jurat està format per Joan Soler (a proposta de Conservatori Superior de Música "Joaquín Rodrigo" de València) músic professional i professor de guitarra del Departament de Jazz; Vicente Ortí (professor jubilat del Departament d'Escultura de la Facultat de Belles arts UPV) Escultor; Vicen Castillo (a proposta ONG sense ànim de lucre Plena Inclusión Comunitat Valenciana) gerent Plena Inclusión Comunitat Valenciana, Pilar Ortí, presidenta de l'associació IN-Arte. Art, discapacitat, inclusió i intergeneracionalitat i José Luis Pérez Pont, gerent del CMCV (en delegació de la Presidenta de la Comissió Científic Artística del CMCV).  
La selecció de les persones candidates constarà d'una primera fase eliminatòria d'avaluació dels projectes presentats i d'una segona fase d'entrevista personal.  
Els projectes s'han de valorar tenint en compte els criteris següents:  
  
- Adequació dels projectes amb els objectius de la convocatòria: fins a un màxim de 4.  
- Caràcter innovador i qualitat artisticoeducativa de la proposta: fins a un màxim de 2.  
- Trajectòria de la persona sol·licitant: fins a un màxim de 2.  
- Defensa del projecte en la fase entrevista: fins a 2 punts.  
Es desestimaran els projectes que no respecten els principis democràtics de convivència i pluralitat, i així es garantirà la igualtat de totes les persones amb independència del gènere, la raça, la llengua i l'orientació sexual.  
  
7. Resolució  
El jurat triarà sis projectes que seran els seleccionats, i tres més que quedaran com a reserva en cas que la persona o el col·lectiu seleccionat hi renuncie.  
La notificació dels projectes seleccionats pel jurat es farà per mitjà de la publicació en la pàgina web del CMCV (www.consorcimuseus.gva.es) i en el Diari Oficial de la Generalitat Valenciana. A més, aquesta resolució es notificarà a totes les persones participants per correu electrònic.  
Contra la decisió es pot interposar, d'acord amb el que es disposa en la Llei 39/2015, de procediment administratiu comú de les administracions públiques, un recurs potestatiu de reposició en el termini d'un mes, comptador des de l'endemà a la notificació/publicació davant del mateix òrgan que va dictar l'acte.  
Els projectes no seleccionats presentats via electrònica es destruiran i els materials adjuntats s'eliminaran del servidor corresponent.  
  
El CMCV es compromet a no distribuir ni fer ús de la informació dels projectes no seleccionats.  
En cas que els projectes no s'adapten a l'objecte ni els criteris establerts, el jurat pot deixar la convocatòria deserta, o seleccionar un número inferior de projectes a l'inicialment previst.  
8. Compromís d'acceptació.  
Les persones seleccionades han de subscriure un contracte amb el CMCV. Aquest document té per objecte regular els drets i les obligacions de les parts, així com establir la regulació dels incompliments.  
És indispensable, per a poder rebre els pagaments, presentar al CMCV els certificats que demostren estar al corrent de les obligacions tributàries i davant de la Seguretat Social.  
  
9. Pagament d'honoraris  
El pagament a les persones beneficiàries s'efectuarà per mitjà de transferència bancària, d'acord amb la disponibilitat de tresoreria i es farà efectiu de la manera següent:  
Pel que fa als 4.800 euros en concepte d'honoraris, es transferirà amb la presentació prèvia de la factura reglamentària en dos terminis:  
- 50 % a la firma del contracte.  
- 50 % al finalitzar el període de sessions.  
Pel que fa als 1.200 euros destinats a producció es justificaran documentalment i es pagaran amb la presentació prèvia de la factura reglamentària:  
- 50 % una vegada formalitzat el contracte de serveis.  
- 50 % restant en finalitzar el projecte i per la quantia que haja sigut utilitzada fins al màxim de 1.200 euros (impostos inclosos).  
  
10. Termini d'execució  
Els projectes aprovats es programaran, d'acord amb la persona o el col·lectiu seleccionat i el centre al qual vaja dirigit, entre els mesos de gener i juny de 2019.  
  
11. Obligacions de les persones o col·lectius seleccionats  
Les persones o col·lectius seleccionats han de comunicar per escrit l'acceptació, en un termini no superior a 15 dies des que es publique la resolució. En cas contrari, perden la condició de persona o col·lectiu beneficiari.  
Les persones o col·lectius beneficiaris es comprometen a executar el projecte en el termini acordat amb el CMCV. Qualsevol possible modificació del projecte ha d'estar suficientment motivada i autoritzada prèviament pel CMCV.  
Igualment, es comprometen a destinar la quantitat assignada a producció només a aquesta finalitat i a justificar-ho documentalment. Es procedirà a la devolució de les quanties que no es justifiquen. També s'han de sotmetre al control financer i complir les obligacions tributàries establides per llei.  
La persona o col·lectiu beneficiari s'abstindrà d'intervenir en la contractació dels treballs derivats de la realització del projecte, que s'efectuaran segons el RD 3/2011, de 14 de novembre, pel qual s'aprova el Text Refós de la Llei de Contractes del Sector Públic. La persona o col·lectiu pot proposar als seus col·laboradors habituals perquè presenten pressupostos al CMCV i entren en concurs de valoració pressupostària.  
  
12. Obligacions del CMCV  
El CMCV es compromet a desenvolupar aquest programa d'acord amb el Codi de Bones Pràctiques en la Cultura Valenciana, i a vetllar en tot moment pels drets de les persones i col·lectius seleccionats i la integritat dels seus projectes.  
El CMCV serà l'encarregat d'avaluar, supervisar i fer el seguiment del desenvolupament del projecte, així com de les tasques de coordinació i de complir els terminis acordats respecte de l'execució d'aquest. El CMCV durà a terme una difusió correcta del projecte, tant en la pàgina web com a través d'altres mitjans de comunicació pública.  
  
  
13. Prerrogatives del CMCV  
El CMCV pot sol·licitar informació sobre el desenvolupament del projecte durant la fase de realització.  
De comú acord amb les persones o col·lectius beneficiaris, el CMCV queda en llibertat per a negociar la coproducció dels projectes seleccionats amb altres institucions.  
  
14. Drets d'autoria  
Les persones o col·lectius seleccionats cedeixen de manera no exclusiva al CMCV els drets de comunicació pública dels projectes seleccionats per a publicar-los en catàlegs, cartells, vídeos promocionals, pàgines web, XXSS i altres mitjans audiovisuals, sempre relacionats amb les finalitats de la institució convocant, sense perjudici dels drets morals que ostenten en raó de la seua autoria.  
Els participants en la convocatòria asseguren que la proposta presentada és original i que ostenten tots els seus drets, inclosos (però no excloents) els drets de propietat intel·lectual. Si la proposta inclou drets de terceres persones, els participants garanteixen l'obtenció dels drets, autoritzacions i/o llicències necessàries, i exoneren el CMCV de qualsevol reclamació sobre això.  
  
El CMCV es compromet a respectar, escrupolosament, els drets de l'autor o autora sobre la seua obra, i a reconèixer, en tot moment, la seua autoria.  
  
15. Acceptació  
La participació en aquesta convocatòria suposa l'acceptació íntegra d'aquestes bases.  
  
València, 3 de desembre de 2018.- El gerent: José Luis Pérez Pont.